open-index/open-wikipedia-markdown huggingface dataset:
Augustinus da Hippo

**Augustinus da Hippo**, eir nomno: *Augustinus da Tagaste*, *Augustin* u *Aurelius Augustinus* (* als 13 da november 354 a Tagaste in Numidia, hoz il lö Souq Ahras in Algeria; † als 28 d'avuost 430 a Hippo Regius in Numidia, hoz Annaba in Algeria) d'eira ün teolog e filosof al cunfin traunter las epocas da l'antica e dal temp d'immez.

## Vita
Augustinus es creschieu sü in üna famiglia, illa quela il bap *Patricius* d'eira ün pajaun (battagio pür immediatamaing aunz la mort) e la mamma *Monica* üna cristiauna.

Zieva ün stüdi da retorica gniva Augustinus clamo l'an 384 a Milaun innua el vaiva da scriver discuors d'onur e da lod pel impertatur *Valentinus II.*.

L'an 386 vaiva augustinus l'experienzcha da conversiun renomneda, da la quela el svess raquinta in sia autobiografia, illas *confessiones*. In ün üert udiva'l üna vusch chi'l cumandaiva: *tolle lege* (= piglia sü e legia). Lura chattaiva'l üna collecziun da las chartas dal apostel Paulus. In avrind il cudesch al daiva in ögl ün vers da la charta als Romauns: "Na in maglier e lapper, na in lascivited e obscenited, na in dantigl ed invilgia, dimpersê vus dessat trer aint il Segner Gesu Crist e nu cultivè il charn per l'excitaziun da vossa vöglia" (chapitel 13, vers 13–14).

Illa not da Pasqua 387 laschaiva'l as battager a Milaun tres l'ovas-ch *Ambrosius*.

Dal 396 fin a sia mort d'eira Augustinus ovas-ch da Hippo in Africa dal Nord. El es mort düraunt cha'ls vandals assediaivan la cited.

## Recepziun
Augustinus vain considero scu il bap da la baselgia occidentela. La baselgia catolica romauna l'onurescha scu ün sench, l'ortodoxia scu ün beo. Sül protestantissem vaiva el grand'influenza tres la teologia da Martin Luther chi surpigliaiva bgers impissamaints d'Augustinus, impustüt sül champ da la doctrina da grazcha.

## Ouvras
### Ouvras autobiografics
* Confessiones (= Confessiuns, raquints da si'egna vita, traunter oter da sia conversiun)

### Ouvras filosofics
* De civitate Dei (= Dal stedi da Dieu)
* De trinitate (= Da la trinited; ouvra principela cumpigliand 15 toms)

### Chanzuns
A vain quinto ch'Augustinus hegia poetiso insembel cul ovas-ch Ambrosius l'imna da lod da Dieu *Te deum*.

## Colliaziuns
* Center per perscrutaziuns davart Augustinus a Würzbürg in Bavaria
Creatio ex nihilo

La colliaziun da noziun latina **Creatio ex nihilo** (= creaziun our da l'ünguotta) es ün term tecnic da la teologia e da la filosofia.

## Teologia
Infra la teologia cristiauna surpiglia l'impissamaint d'üna *Creatio ex nihilo* la funcziun d'exprimer in möd cler ed evidaint cha Dieu e la creaziun nu sun listess brichafat, dimpersè ch'üna differenzcha qualitativa exista.

## Bibgia
La Bibgia formulescha l'ideja da la creatio ex nihilo be illa scrittüra apocrifa dal *seguond cudesch dals Maccabeers*:  "Eau at rouv, mieu iffaunt, contemplescha il tschêl e la terra; guarda sün tuot che cha'd es e recugnuoscha: Dieu ho fat que our da l'ünguotta, ed uschè dvaintan eir ils umauns" (chapitel 7, vers 28).

Il raquint da creaziun i'ls chapitels ün fin trais dal prüm cudesch da Mose *Genesis* discuorra indirectamaing eir d'üna creatio ex nihilo. Ma la purteda es dispüttaivla traunter ils scienzios dal Vegl Testamaint.

## Filosofia
La suotdisciplina filosofica *teologia natürela* prouva d'elavurer l'impissamaint da la creatio ex nihilo be in vigur da la radschun e sainza resguarder la revelaziun biblica u uschigliö religiusa. Causa cha tuot es pel cas e mortel, sto esser ün cumanzamaint chi'd es absolut. aristoteles e sieus scolars fin a la scolastica dal temp d'immez concludeschan dimena üna *prüma causa* chi correspuondescha cul pled religius *Dieu.

== Litteratura ==
* Gerhard May: *Schöpfung aus dem Nichts: Die Entstehung der Lehre von der creatio ex nihilo.'' (= Creaziun our da l'ünguotta: L'origen da la doctrina davart la creatio ex nihilo), De Gruyter, Berlin tr.o. 1978 (Arbeiten zur Kirchengeschichte 48 [= Lavuors davart l'istorgia da baselgia]), ISBN 3-11-007204-1.
Cristologia

La **cristologia** es la scienzcha chi s'occupescha cun tuots dits chi staun in connex culla persuna da Gesu Crist. Ella es integreda scu üna suotdisciplina illa teologia e lo illa teologia sistematica.

## Lingias directivas
Il quart *concil da Calcedon* decretaiva l'an 451 l'uscheditta *doctrina da las duos natüras*:
* Gesu Crist es medemmamaing vair Dieu e vair umaun.
Quist minz da la cristologia, chi vala fin hozindi per la majorited dal cristianissem, mantegna ils duos impissamaints principels: cha l'abundanza da Dieu viva ed accumpagna vairamaing in Gesu (vair Dieu) e cha Gesu piglia part tuottafat a l'esser umaun e na be per finta (vair umaun).

## Litteratura
* Dietrich Bonhoeffer: *Wer ist und wer war Jesus Christus ? Seine Geschichte und sein Geheimnis* (= Chi'd es e chi d'eira Gesu Crist ? Sia istorgia e sieu misteri), Hamburg 1962. Text da la prelecziun da Bonhoeffer davart la cristologia i'l semester d'eted 1933. Eir tar Eberhard Bethge: *Gesammelte Schriften Dietrich Bonhoeffers* (= Scrittüras collecziunedas da Dietrich Bonhoeffer). Tom 3, München 1961.
* Jürgen Moltmann: *Wer ist Christus für uns heute?* (= Chi'd es Crist per nus hoz ?), München, Kaiser TB 129, 1994

## Colliaziuns
* Litteratura actuela davart la cristologia
* Proget da medias multifarias davart la disciplina da la cristologia
Extra calvinisticum

Suot **extra calvinisticum** (latin per *il dadour calvinistic*) s'inclegia üna particularited da la teologia da Johannes Calvin ed insomma da l'ela refurmeda dal protestantissem.

Quista specialited es gnida elavureda i'l connex da la dispütta cristologica intuorn la dretta incletta da la Sencha tschaina culs aderents da Martin Luther. 

## Il püt da vista refurmo
A d'eira la persvasiun refurmeda cha l'umanited da Gesu as rechatta daspö l'ascensiun i'l tschêl da la vart dretta dal bap celestiel, uschê ch'ella nu possa esser preschainta corporelmaing düraunt l'act da la Sencha tschaina.

## Il püt da vista luteraun
L'opiniun luterauna invezza intunescha cha l'omnipreschentscha (latin *ubiquitas*) da la natüra umauna da Gesu saja deda causa cha la natüra divina e la natüra umauna nu sajan da separer, bgeraunz ch'ellas comunicheschan vicendaivelmaing e staun in üna cumünaunza permanenta (term tecnic teologic: *comunicatio idiomatum*). Que pussibiltescha cha Gesu es preschaint reelmaing in, suot e cun ils elemaints da la Sencha Tschaina, il vin e'l paun.

## Litteratura
* Jörg Baur: Artichel *Ubiquität*. In: Theologische Realenzyklopädie (= enciclopedia reela teologica]] 34 (2002), pag. 224-241 (introducziun extaisa cun üna survista sur ulteriura litteratura)
* Jörg Baur: Contribuziun *Ubiquität*. In: Bayer, Oswald e Gleede, Benjamin (edituors): *Creator est creatura. Luthers Christologie als Lehre von der Idiomenkommunikation* (= Creator est creatura [il creatur es la creatüra]. La cristologia da Luther scu doctrina da la communicaziun dals idioms), Berlin 2007, pag. 186-301

## Colliaziuns
* Infurmaziuns davart l'extra calvinisticum our da la perspectiva refurmeda
Sontg Spiert

Il **Spiert Sench** (eir **Sench Spiert**, per rumauntsch grischun **Sontg Spiert**) es tenor la cretta cristiauna la terza persuna da la trinited sper il Bap celestiel e Gesu Crist. 

## Aduraziun
Il Spiert Sench vain aduro scu Dieu. La festa, in occasiun da la quela il Spiert Sench vain memoriso, es Tschinquaisma.

## Seperaziun da las confessiuns
La baselgias occidentelas ed orientelas as separaivan sur la dumanda dispüttaivla scha dess gnir confesso: "il Spiert Sench deriva dal bap" u perô cul agiunt "... dal bap e **dal figl**" (= latin *filioque*). Las baselgias ortodoxas nun acceptan quist agiunt pü tard.

## Litteratura
* Werner H. Schmidt, Peter Schäfer, Klaus Berger, Wolf-Dieter Hauschild ed ot.: *Geist/Heiliger Geist/Geistesgaben I. Altes Testament II. Judentum III. Neues Testament IV. Dogmengeschichtlich V. Dogmatisch und ethisch VI. Praktisch-theologisch VII. Der philosophische Geistbegriff* (= Spiert/ Spiert Sench / Duns da spiert I. Vegl Testamaint. II. Giudaissem. III. Nouv Testamaint. IV. Istorgia da las dogmas. V. Dogmatic ed etic. VI. Teologic pratic. VII. La noziun filosofica da spiert). In: Theologische Realenzyklopädie 12 (= enciclopedia reela teologica 12) (1984), pag. 170-254 (Survista scientifica extaisa)

## Colliaziuns
*
Teologia sistematica

La **teologia sistematica** es üna disciplina parziela da la teologia.

## Funcziun
La teologia sistematica reflettescha las cundiziuns, ils cuntgnieus e las consequenzas da la cretta cristiauna.

## Catolicissem
Faculteds teologicas catolicas differenzcheschan la teologia sistematica i'ls sectuors:
* Teologia fundamentela
* Teologia morela
* Dogmatica

## [[Protestantissem]]
La teologia evangelica parta la teologia sistematica aint ils champs:
* Dogmatica
* Etica

## Litteratura

* Heinz Zahrnt: *Die Sache mit Gott. * (= La chosa cun Dieu) (classiker scrit in üna lingua populera)
*  Paul Tillich: *Systematische Theologie I + II + III* (= Teologia sistematica)
* Karl-Josef Kuschel (editur): *Lust an der Erkenntnis: Die Theologie des 20. Jhd.*. (= Il dalet da recugnuoscher: La teologia dal 20evel tschientiner) (cudesch da ler ecumenic)
* Hermann Fischer: *Systematische Theologie: Konzeptionen und Probleme im 20. Jhd.*. (= Teologia sistematica: concepziuns e problems i'l 20evel tschientiner) (Grundkurs Theologie [cuors elementer teologia]), ISBN 3-17-010027-0 (Survista davart la teologia sistematica protestanta fin a la fin dals ans da novaunta).
* Hermann Deuser: *Kleine Einführung in die Systematische Theologie* (= Introducziun pitschna illa teologia sistematica). Reclam, Ditzingen 1999 ISBN 3-15-009731-2
* Gerhard Ebeling, *Dogmatik des christlichen Glaubens.* (= Dogmatica da la cretta cristiauna), Toms 1-3, Mohr-Verlag Tübingen 1979.

## Colliaziuns
* Rochus Leonhardt (Universited da Göttingen) reflettescha las tematicas da la teologia sistematica
Teologia pratica

La **teologia pratica** es üna disciplina parziela da la teologia cristiauna. Dvanteda ed etabliseda al principi dal 19evel tschientiner, es la teologia pratica üna da las disciplinas pü giuvnas da la teologia generela. Intaunt es ella part da mincha faculted teologica.

## Funcziun
La teologia pratica intermediescha traunter il sistem teoretic da la teologia scientifica e la pratscha da la baselgia.

## Suotdisciplinas
A's parta la teologia pratica pel solit illas seguaintas suotdisciplinas: 
* homiletica (doctrina da la predgia)
* liturgica (doctrina da la liturgia)
* poimenica (doctrina da la pasturaziun / chüra da las ormas)
* teologia pasturela (doctrina da la plaiv)
* psicologia pasturela (doctrina dals process psicics impustüt in reguard a la professiun da ravarenda)
* pedagogica religiusa (doctrina da la catecesa)
* oicodomica (doctrina da funder e d'organiser raspedas)
* diaconica (doctrina da la diaconia)

## Litteratura
* W.Gräb: *Handbuch der Praktischen Theologie* (= Manuel da la teologia pratica). Gütersloh 2007.
* Chr. Grethlein, H. Schwier (Hg.): *Praktische Theologie. Eine Theorie- und Problemgeschichte* (= Teologia pratica. Ün'istorgia da teoria e da problems), APrTh 33, Leipzig 2007.
* G.Lämmermann: *Einleitung in die Praktische Theologie. Handlungstheoreine und Handlungsfelder* (Introducziun illa teologia pratica. Teoria d'agir e champs d'agir). Stuttgart traunter oter 2001.
* M.Nicol: *Grundwissen Praktische Theologie: ein Arbeitsbuch* (= Savair fundamentel da teologia pratica: ün cudesch da lavurer). Stuttgart 2000.

## Colliaziuns
* Litteratura davart teologia pratica süllas paginas da la ''bibliotheca- theologica.de
Nov Testament

Il **Nouv Testamaint** (per rumauntsch grischun **Nov Testament**) es üna colliaziun da 27 scrittüras chi fuorman zieva il Vegl Testamaint la seguonda part da la Bibla cristiauna.

## Parts
A's distingua quatter geners da litteratura infra il nouv testamaint:
* ils evangelis chi raquintan e predgian da Gesu Crist
* il raquint dals fats dals apostels
* las chartas 
** las chartas dal apostel Paulus da Tarsus, l'uschedit *corpus Paulinum*
** la charta als Ebreers, difficila per gnir classificheda, charta cun üna teologia marcanta da Gesu Crist scu sacerdot principel 
** las chartas catolicas, que voul dir: sainza adressat concret, drizzedas a la baselgia generela (= *catolica* tenor il sen oriund)  
* l'apocalipsa, la revelaziun da Gioannes

## Scienza
La scienza dal Nouv Testamaint perscrutescha il cudesch teologicamaing cun üna pruna da metodas. Ün rapreschantant renomno da quista disciplina i'l 20evel tschientiner d'eira Rudolf Bultmann.

## Litteratura
* Jürgen Roloff: *Einführung in das Neue Testament* (= Introducziun i'l Nouv Testamaint). Reclam, Ditzingen 1995, ISBN 3-15-009413-5
* Udo Schnelle: *Einleitung in das Neue Testament* (= Introducziun i'l Nouv Testamaint). Vandenhoeck e Ruprecht, Göttingen 2005 (5evla ediziun), ISBN 3-525-03238-2
* Gerd Theißen: *Das Neue Testament* (= Il Nouv Testamaint). C.H.Beck, Minca 2002, ISBN 3-406-47992-8

## Colliaziuns
* Il Nouv Testamaint tenor il text grec oriund, reconstruieu dal an 1881 
* Il Nouv testamaint per lingua greca (26evla ediziun da Nestle-Aland, versiun classica da la scienza da la critica da text)
Istorgia da la baselgia

**Istorgia da la baselgia** significha chosas da duos sorts:
* il svilup da la baselgia cristiauna daspö il prüm tschientiner 
* la scienza teologica chi perscrutescha quist process

## Epocas
Per la granda part analogamaing a l'istorgia seculera a's distingua pel solit ils seguaints sectuors temporels:
* temp da las prümas raspedas e cristianissem tampriv
* istorgia da la baselgia antica
* istorgia da la baselgia dal temp d'immez
* temp da refuorma / refurmaziun e cunterrefuorma
* istorgia da la baselgia i'l temp modern
* istorgia contemporauna da la baselgia

## Litteratura
* Bernd Moeller: *Geschichte des Christentums in Grundzügen* (= Istorgia dal cristianissem in trats caracteristics), UTB, 9evla ediziun 2008, ISBN 3-8252-0905-9

## Colliaziuns
* Istorgia pitschna da la baselgia (da ''Joerg Sieger''), disponibla cumplettamaing online
Vegl Testament

Il **Vegl Testamaint** (per rumauntsch grischun **Vegl Testament**) significha i'l spazi dal cristianissem daspö var l'an 180 zieva la naschentscha da Gesu Crist las scrittüras senchas dal giudaissem chi sun cumpiledas per la lingua ebraica e chi vegnan nomnedas dals Güdevs *Tenach*. Il Vegl Testamaint cristiaun cumpiglia impü cudeschs chi sun apocrifs e derivan da la Septuaginta, üna traducziun greca dal Tenach chi es gnieu canoniso intuorn l'an 250.

## Cuntgnieu
Il Vegl Testamaint raquinta da la creaziun da tuottas chosas, dal exodus (que voul dir: la sortida) dals Israelits our da l'Egipta scu l'experienzcha da salvamaint centrela e da la lia da Dieu cun sieu pövel elet Israel chi vain renoveda adüna darcho.

Il pled ebraic *Tenach* as declera tres la partiziun dals cudeschs biblics:
* ils tschinch cudeschs da Moses (= **T**ora = cumand, uorden, tschegn)
* ils profets (= **N**evi'im)
* las scrittüras (= **K**etivim)

## Scienza teologica
Augustinus da Hippo ho dit üna frasa e dimena creo ün möd da dir chi'd es dvanto populer in sieu temp da l'antica tarda, ma lura eir düraunt il temp da la refurmaziun:

:*Novum Testamentum in Vetere latet, et in Novo Vetus patet*: „Il Nouv Testamaint es zuppo i'l Vegl, il Vegl vain fat palais i'l Nouv."

## Colliaziuns
### Istorgia dal text
* Thomas Naumann (Universited da Siegen): ''Die Textüberlieferung der Bibel Alten Testaments'' (= La tradiziun da text da la Bibgia dal Vegl Testamaint) (Datoteca da PDF; 140&nbsp;kB)
* Concordanza (cun pais sün la linguistica: Controlla automatica d'ün text definieu in che möd ch'el correspuonda al text inter)

## Cumprouvas
Abraham

**Abraham** (inrumantscho minchataunt eir **Abraam**) es üna figüra preistorica e vala cun sieu figl Isaac e sieu abiedi Jacob per il archbap dal bös-ch genealogic dal pövel Israel.

## Abraham i'l Vegl Testamaint
Il Vegl Testamaint respectivmaing la Tora raquinta i'ls chapitels 11-25 dal prüm cudesch da Mose (*Genesis*) l'istorgia d'Abraham. El ho oriundamaing nom *Abram*, per lingua hebraica *Avram*, que voul dir "il bap es elevo". Dieu svess chaschunescha üna müdeda ed al nomna *Abraham* che significha "bap da bgers".

### Vita
In l'eted da 75 ans es Abraham ieu da Harran davent a ster in Canaan. El segua lotiers ün cumand da Dieu ("Vo in ün pajais ch'eau at muossaro") e dvainta uschè il simbol per üna fiduzcha absoluta ed üna cretta chi as collia vi da l'impromischiun divina.

Abraham vaiva duos figls: Ismail genuieu cun sia famaglia *Hagar* düraunt il temp, cur cha sia muglier *Sara* d'eira infrüttaivla, e Jacob chi vain nat da Sara scu duonna attempeda.

## Recepziun illas religiuns
Tuottas trais religiuns monoteisticas: giudaissem, cristianissem (amenduos sur la lingia da Jacob) ed islam (tres la derivanza d'Ismail)  cugnuoschan e venereschan ad Abraham. Dimena vegnan ellas nomnedas eir *religiuns abrahamiticas*.

## Litteratura
* Christfried Böttrich traunter oter (editur), *Abraham. In Judentum, Christentum und Islam* (= Abraham. In giudaissem, cristianissem ed islam), Göttingen 2009, ISBN 978-3-525-63398-4

## Colliaziuns
* Abraham i'l lexicon ecumenic da senchs
Pietissem

**Pietissem** significha ün movimaint infra il cristianissem chi s'ho sviluppo daspö il principi dal 17evel tschientiner e chi exista fin a hozindi. Il pietissem es sto istoricamaing in prüma lingia ün fenomen protestant.

## Segns
Ün trat caracteristic dal pietissem es l'accentuaziun cha'l cristiaun singul stopcha fer experienzcha cun Gesu Crist e river a la tschertezza da salvamaint tres üna renaschentscha consciainta.
Da grand'importanza es la pietusited individuela e quella in cumünaunzas da concristiauns renaschieus in uschedittas *ecclesiolas* (latin per *baselginas* respectivmaing *raspedinas*).

Per part es il pietissem integro illas baselgias uffizielas, per part s'organischa'l dadour, cu impustüt il *pietissem radical*.

Il motiv dad intuner la magiurennited da l'individuum ed insomma la scuvierta da la persuna i'l sen da persunalited collia il pietissem cun ün movimaint contemporaun dal temp modern tampriv, cul *sclerimaint*.

## Litteratura
* Martin Brecht, Klaus Deppermann, Hartmut Lehmann, Ulrich Gäbler (edituors): *Geschichte des Pietismus* (= Istorgia dal pietissem) Toms 1–4. Göttingen 1993–2004. (*Ouvra fundamentela*)

## Colliaziuns
* Pietissem i'l lexicon ecumenic da senchs 
* Cumischiun istoric per la perscrutaziun dal pietissem
Isaac

**Isaac** es üna figüra biblica e vain considero insembel cun sieu bap Abraham e sieu figl Jacob scu ün dals trais archbaps respectivmaing patriarcs dal pövel Israel. Il prüm cudesch da Mose (*Genesis*) raquinta d'Isaac traunter ils chapitel 17–35.

## Vita
Aviand otg dis vain Isaac circumcis per appartgnair al pövel elet da Dieu.

Isaac d'eira marido cun *Rebecca* chi l'ho parturieu duos figls, ils dschimels *Esau* ed *Jacob*.

Tres ün rampign gratagia a Jacob da survgnir da sieu bap Isaac chi'd es intaunt orv e giascha sül let da murir, la benedicziun chi d'eira previsa pel prümgenuieu Esau.

### Il liam d'Isaac
Il raquint il pü dramatic chi tratta d'Isaac es quel da l'offerta d'Isaac respectivmaing e pü precis dal liam d'Isaac:

Abraham vain tento da Dieu in möd ch'el artschaiva il cumand divin da mazzer a sieu figl Isaac, sün il quêl la benedicziun pel avegnir d'Israel posa e chi'd es dimena il purteder da la spraunza, scu offerta vers Dieu. Abraham obedischa, ma immediatamaing aunz ch'Abraham offrischa ad Issac, intervain ün aungel e preschainta ün buoch chi rimplazza al sacrifizi umaun.

## Colliaziuns
* Isaac i'l lexicon da baselgia biografic bibliografic
Jacob

**Jacob** es üna figüra i'l Vegl Testamaint respectivmaing illa Tora güdeva ed insembel cun sieu non Abraham e sieu bap Isaac ün dals trais patriarcs dal pövel Israel. 

## Vita
Jacob vivaiva tenor il raquint biblic var i'l 18evel tschientiner aunz la naschentscha da Gesu Crist scu il figl dad Isaac e Rebecca. 

### La descendeza da Jacob
El vaiva dudesch figls, our dals quels las dudesch schlattas d'Israel as sviluppaivan.

Ils figls d'eiran:
* cun sia muglier Lea:
** Ruben, il prümgenieu
** Schimun 
** Levi
** Juda
** Issachar
** Sebulon
*cun sia muglier Rahel:
** Gisep
** Benjamin, il pü giuven
* cun Bilha, la fantschella da Rahel:
** Dan
** Naftali
* cun Silpa, la fantschella da Lea:
** Gad
** Ascher

## Colliaziuns

* Jacob i'l lexicon da baselgia biografic bibliografic
Josef (Vegl Testament)

**Josef** (inrumauntscho **Gisep**) es üna figüra biblica. El es il figl dal patriarc Jacob e telmaing il liam traunter ils archbaps dal temp preistoric e l'istorgia dal pövel Israel chi cumainza cun Mose. 

## Vita
Il raquint da Josef es ün dals pü arteficiels dal Vegl Testamaint e segua üna dramatica pondereda a fuonz. 

## Istorgia da recepziun
Thomas Mann cumpilaiva traunter l'an 1933 e l'an 1943 üna tetralogia renomneda aviand nom *Josef e sieus frers*.

## Litteratura
* Friedemann W. Golka: *Joseph - biblische Gestalt und literarische Figur. Thomas Manns Beitrag zur Bibelexegese.* (= Josef - persuna biblica e figüra litterara. La contribiziun da Thomas Mann a l'explicaziun da la Bibgia) Calwer Verlag, Stuttgart 2002, ISBN 3-7668-3788-5.
* Rüdiger Lux: *Josef: der Auserwählte unter seinen Brüdern (Biblische Gestalten 1).* (= Josef: L'elet traunter sieus frers [Figüras biblicas 1]) Evangelische Verlags-Anstalt, Leipzig 2001, ISBN 3-374-01848-3.

## Colliaziuns
* [Josef i'l lexicon da baselgia biografic bibliografic (Artichel da Siegfried Kreuzer, professur per la scienza dal Vegl Testamaint a la [scoula ota ecclesiastica da Wuppertal e Bethel])]
Tschuncaisma

**Tschinquaisma** (per rumauntsch grischun **Tschuncaisma**, noziun oriunda in lingua greca *pentekostē hēmera* = il tschinquauntevel di) es üna festa cristiauna chi vain celebreda 50 dis zieva Pasqua. La Bibgia raquinta i'l seguond chapitel dal cudesch dals fats dals apostels dal origen da Tschinquaisma.

Il prüm documaint chi manzuna Tschinquaisma scu üna festa ecclesiastica deriva da l'an 130.

## Cuntgnieu
I'l center da Tschinquaisma sto il Spiert Sench chi vain suringiò süls discipuls ramassos e'ls fo capabels da comunicher in tuottas linguas. In quist reguard es Tschinquaisma il cuntrari da l'istorgia da la fabricaziun da la tuor da Babel, in consequenza da la quela ils umauns gnivan deresos sül muond inter e perdaivan üna lingua cumünaivla.

Tschinquaisma vala per la festa da l'anniversari da la baselgia mundiela.  

## Litteratura
* Jens Herzer: *Ostern, Himmelfahrt, Pfingsten, Weihnachten. Was wissen wir über die Ursprünge des Christentums?* (= Pasqua, Ascensiun, Tschinquaisma, Nadel. Che savainsa dals origens dal cristianissem ?) Brennpunkt Die Bibel. Tom 4. Evangelische Haupt-Bibelgesellschaft e von Cansteinsche Bibelanstalt, Berlin 2000. ISBN 3-7461-0144-1 (scrit inclegiantaivelmaing ed in medem möd scientificamaing)
* Alfons Weiser, Karl-Heinrich Bieritz, Henning Schröer, Petra Sevrugian: *Pfingsten/Pfingstfest/Pfingstpredigt.* (= Tschinquaisma/Festa da Tschinquaisma/Predgia da Tschinquaisma) In: *Theologische Realenzyklopädie (= enciclopedia reela teologica).* Berlin 26.1996, pag. 379–398. ISBN 3-11-002218-4 (Survista enciclopedica cun litteratura ulteriura)

## Colliaziuns
* Pagina d'internet cun üna pruna d'infurmaziuns davart ed intuorn Tschinquaisma
Catechissem da Heidelberg

Il **catechissem da Heidelberg** es la scrittüra da confessiun la pü renomneda e pü deraseda da las baselgias refurmedas infra la famiglia dal protestantissem. Sieu autur d'eira il teolog refurmo da l'universited da Heidelberg *Zacharius Ursinus* chi seguaiva ün'incumbenza dal prinz electur calvinistic dal territori da la Pfalz *Friedrich III*.

## Cuntgnieu
Il Catechissem da Heidelberg cumpiglia 129 dumandas e respostas chi pon gnir partidas aint in trais parts:
* Da la misergia da l'umaun (= la recugnuschentscha dals pchos e dals dbits)
* Dal salvamaint da l'umaun (= la recugnuschentscha dal spendramaint e da la tschertezza da salvamaint)
* Dal ingrazchamaint (= ün'etica dal cristiaun scu ün umaun arcugnuschaint)

## Importanza
### L'orizont temporel
Il Catechissem da Heidelberg cultivescha ün tun fich moderat vers ils aderents da Martin Luther - eir causa cha la majorited dal protestantissem in Germania da quel temp d'eira luterauna e la pêsch religiusa d'Augsburg permettaiva insè i'ls territoris dal *imperi sench romaun da la naziun tudas-cha* be las confessiuns dals catolics e dals luterans. In seguit d'eiran ils refurmos sfurzos da's confesser adüna scu luterauns.

### Recepziun
Generaziuns da confirmands haun imprais ourdadour l'inter catechissem u però parts. Impustüt la prüma dumanda e resposta vegnan consideredas auncha hozindi scu expressiuns classicas d'üna cretta evangelica magiurena.

## Litteratura
### Ediziuns
* *Der Heidelberger Katechismus*, ed. da la baselgia evangelica refurmeda (Sinoda da raspedas evangelicas refurmedas in Bavaria e Germania dal nordvest), Ediziun renoveda. Neukirchener Verl., Neukirchen-Vluyn 1997 ISBN 3-7887-1570-7
* *Der Heidelberger Katechismus*, ed. dad Otto Weber. Gütersloher Taschenbücher Siebenstern 1293. 5evla ed. Gütersloher Verl.-Haus, Gütersloh 1996 ISBN 3-579-01293-2

### Litteratura secundara
* Alfred Rauhaus: *Den Glauben verstehen. Eine Einführung in die Gedankenwelt des Christentums anhand des Heidelberger Katechismus* (= Incler la cretta. Üna introducziun aint il muond d'imaginaziuns dal cristianissem cun agüd dal catechissem da Heidelberg). Foedus-Verl., Wuppertal 2003 ISBN 3-932735-77-3
* Thorsten Latzel: *Theologische Grundzüge des Heidelberger Katechismus. Eine fundamentaltheologische Untersuchung seines Ansatzes zur Glaubenskommunikation* (= Trats caracteristics teologics dal catechissem da Heidelberg. Ün'analisa teologica fundamentela da sia disposiziun d'üna communicaziun crettaivla) Marburger theologische Studien 83. Elwert, Marburg 2004 ISBN 3-7708-1259-X

## Colliaziuns
* Il catechissem da Heidelberg i'l internet
Pasca

**Pasqua** (per rumauntsch grischun **Pasca**) es üna festa principela dal cristianissem. I'l center sto la cretta cha Gesu Crist es resüsto dals morts zieva trais dis ed ho survint la pussaunza da la mort per tuots chi crajan in el.

## Connex culla festa da Pessach
Tenor il Nouv Testamaint capitaivan ils fats dal salvamaint cumanzand cun Venderdi Sench düraunt l'eivna güdeva da la festa da *Pessach*. Il nom latin *Pascha* pella festa cristiauna memorisescha quel connex. La noziun tudas-cha *Ostern* invezza ho da chefer apparaintamaing culla direcziun *ost* causa cha Gesu vela scu il purteder da la vita per *il sulagl dals sulagls* e vain dimena adüna collio cun l'ost.

## Termin
Pasqua vain festageda adüna zieva la prüma glüna plaina da prümavaira, que significha tenor il chalender gregorianic il pü bod dals 22 da marz e pü tard dals 25 d'avrigl.

L'an ecclesiastic cugnuoscha ün temp d'allegria chi düra tschinquaunta dis zieva Pasqua e glivra cun Tschinquaisma.

## Litteratura
* Jens Herzer: *Ostern, Himmelfahrt, Pfingsten, Weihnachten. Was wissen wir über die Ursprünge des Christentums?* (= Pasqua, Ascensiun, Tschinquaisma, Nadel. Che savainsa dals origens dal cristianissem ?) Brennpunkt Die Bibel. Tom 4. Evangelische Haupt-Bibelgesellschaft e von Cansteinsche Bibelanstalt, Berlin 2000. ISBN 3-7461-0144-1 (scrit in maniera inclegiantaivla ed in medem möd scientificamaing)

## Colliaziuns
*
Nadel

**Nadel** (per rumauntsch grischun **Nadal**) es la festa cristiauna, in occasiun da la quela la naschentscha da Gesu in üna stalla Betlehem vain memoriseda. Quist evenimaint es medemmamaing il principi da l'epoca cristiauna. L'an nolla dals chalenders europeics ed in pajais cun majoriteds cristiauns deriva da quella naschentscha nomneda Nadel. 

## Dis festivs
Nadel es insè in prüma lingia dals 25 da december. La festa cumainza a mezzanot traunter dals 24 (*saira sencha*) e dals 25 da december e düra fin a dals 26 da december (Firo da Nadel, tradiziunelmaing il di da memoria dal prüm martir *Stefanus*).

## Svilup istoric
Schabain cha Nadel es hozindi la festa la pü populera dal cristianissem, esi üna festa maghari giuvna. Pür daspö 336 vain'la mneda tres a Roma. L'an 380 acceptaiva eir Constantinopel, la chapitela dal reginam romaun da l'ost, la festa da Nadel e las datas. Illas baselgias ortodoxas pigliaiva bod *Epifanias*, la festa dals 6 da schner, il suramaun e rimplazzaiva Nadel surpigliand sia significaziun.

## Litteratura
* Jens Herzer: *Ostern, Himmelfahrt, Pfingsten, Weihnachten. Was wissen wir über die Ursprünge des Christentums?* (= Pasqua, Ascensiun, Tschinquaisma, Nadel. Che savainsa dals origens dal cristianissem ?) Brennpunkt Die Bibel. Tom 4. Evangelische Haupt-Bibelgesellschaft e von Cansteinsche Bibelanstalt, Berlin 2000. ISBN 3-7461-0144-1 (scrit inclegiantaivelmaing ed in medem möd scientificamaing)

## Colliaziuns
*
Furmiclas

Las **furmiclas** (Formicidae) èn ina famiglia d’insects entaifer l’urden dals insects cun alas transparentas (Hymenoptera, Apocrita). I dat tranter 11'000 e 12'500 differentas spezias da furmiclas, da quai radund 200 en Europa.
Ca Mau

**Ca Mau** è ina citad en il sid dal Vietnam. El è la chapitala da la provinza da medem num. Nguyen Tan Dung, l'actual primminister dal Vietnam, è naschì e creschì si en la citad. Caracteristica per Ca Mau è sia rait da chanals; la pli blera rauba vegn transportada cun bartginas e bartgas da vitgira. Vietnamais, Chinais e Khmer vivan ensemen en la citad.

L'eroport da Ca Mau sa chatta 6 km distant dal center da la citad.
Versiun interlineara

Ina **versiun interlineara** è ina translaziun (lat. *versio*) litterala ch'è scritta tranter (lat. *inter*) las lingias (lat. *lineas*) dal text oriund. La noziun munta pia «translaziun tranter las lingias».

La finamira d'ina versiun interlineara n'è betg ina translaziun coerenta d'in text, mabain la translaziun da singuls pleds, nua che il translatur porscha savens plirs sinonims sur in singul pled.

Versiuns interlinearas marcan l'entschatta da la tradiziun scritta da l'aut tudestg vegl. Questas translaziuns auxiliaras èn vegnidas stgaffidas en scolas claustralas per gidar ils spirituals d'emprender la lingua latina.

Particularmain enconuschent è la scola da la claustra da Reichenau en la Germania, che ha stgaffì numerusas versiuns interlinearas en l'8avel e 9avel tschientaner.

La versiun interlineara da Nossadunnaun cun ina translaziun parziala d'ina pregia latina en il rumantsch da l'11avel u 12avel tschientaner è in dals emprims documents scrits rumantschs e giuga cun quai ina rolla impurtanta per il studi dal rumantsch tempriv.
Mérida (Venezuela)

**Mérida** ([], cun num entir *Santiago de los Caballeros de Mérida*) è ina citad en la Venezuela cun 300'000 abitants (2009). 

Mérida è la chapitala dal Stadi da Mérida. La citad da Mérida è la 5avla gronda citad da la Venezuela.

## Imagens

image:Merida.jpg

image:Castillo de Mucuchies.jpg
image:Merida City Photo.jpg



## Citads schumellinas
* San Cristóbal, Venezuela
* Santa Ana de Coro, Venezuela
* Rio Gallegos, Argentina
* La Paz, Bolivia
* Talca, Chile
* Pasto, Colombia
* Mérida, Spagna
* Mérida, Mexico
* Oaxaca, Mexico
* Glarus, Svizra
* Gifu, Giapun
* Indianápolis, Stadis Unids da l'America
* San Juan de Terranova, Canada
* Fuerte Olimpo, Paraguai
* Charleville-Mézières, Frantscha
* Malisevo, Kosovo
* Lima, Peru
* São Paulo,  Brasilia 
* Anklam,  Germania
* Klaipeda, Lituania

## Colliaziuns

* Sitio Oficial
Maracaibo

**Maracaibo** ([], cun num entir *Nueva Zamora de la Laguna de Maracaibo*) è ina citad en la Venezuela cun 3 milliuns abitants (2009). 

Maracaibo è la chapitala dal Stadi da Zulia. La citad da Maracaibo è la 2avel gronda citad da la Venezuela.

## Imagens

Datoteca:MaracaiboNocturna.jpg
Datoteca:Calle Carabobo en el Saladillo de Maracaibo 13.JPG
Datoteca:Iglesia en Mara.JPG
Datoteca:Avenida el Milagro 2.JPG


## Colliaziuns

* Pagina d'internet uffiziala dal municipi (alcaldía)
Venderdi Sontg

**Venderdi Sench** (per rumauntsch grischun **Venderdi Sontg**) es il di festel cur cha'ls cristiauns s'algordan da la mort da Gesu Crist sülla crusch. 

## Celebraziun
I'l protestantissem es il Venderdi Sench sto tradiziunelmaing il di festel principel e l'otezza dal *an da baselgia*. Suvenz vaiva lö in occasiun da Venderdi Sench eir la confirmaziun. Hozindi vain vis danöv il connex necessari dal di cun Pasqua duos dis pü tard.

Ils cults divins da la baselgia romauna catolica sun consciaintamaing quiets e libers da bgers elemaints da la liturgia üsiteda. L'uter es nüd, mincha ornamaint mauncha e la glüsch eterna nun arda.

## Dret dal stedi
In bgers pajais europeics esi scumando d'arrandscher occurenzas da divertimaint in Venderdi Sench.

## Litteratura
* G. Romer: *Die Liturgie des Karfreitags* (= La liturgia dal Venderdi Sench); in: Zeitschrift für Katholische Theologie 77 (1955), pag. 39–92 (dal püt da vista da l'istorgia da liturgia). ISSN  0044-2895
* Manfred Jakubowski-Tiessen, *Die Leiden Christi und die Leiden der Welt. Die Entstehung des lutherischen Karfreitags* (= Las suffrentschas da Crist e las suffrentschas dal muond*, in: Wolfgang Behringer, Hartmut Lehmann e Christian Pfister (edituors), *Kulturelle Konsequenzen der "Kleinen Eiszeit"'' (= Consequenzas culturelas dal temp da glatsch pitschen), Göttingen 2005, pag. 195-213.

## Colliaziuns

* ün ABC da la cretta davart Venderdi Sench, publicho da la baselgia evangelica in Germania
Sudan dal Sid

Il **Sudan dal Sid** (englais *South Sudan*, en la furma lunga uffiziala *Republic of South Sudan* (RoSS); rumantsch *Republica dal Sudan dal Sid*) è in stadi en l'Africa orientala. El ha cuntanschì ils 9 da fanadur 2011 l'independenza dal Sudan. Avant era il territori dal 1972 enfin il 1983 e danovamain dal 2005 enfin il 2011 ina regiun autonoma aifer il Sudan. Il Sudan dal Sid cunfina cun il Sudan en il nord, l'Etiopia en l'ost, Kenia en il sidost, Uganda en il sid, la Republica Democratica dal Congo en il sidvest e la Republica Centralafricana en il vest.

## Referenzas
Región del Maule

La **Región del Maule** è ina da las quindesch regiuns dal Chile. Ella cunfina al nord cun la Región del Libertador General Bernardo O'Higgins, al sid cun la Región del Biobío, a l'ost cun l'Argentinia ed al vest cun l'Ocean pacific. Il num da la regiun deriva dal flum Maule, il batschigl dal qual cuvra grondas parts da la regiun.

La regiun ha ina surfatscha da 30'269,1 km² ed ina populaziun stimada da 1'007'831 abitants (2010). La regiun cumprenda las provinzas da Cauquenes, Curicó, Linares e Talca. La chapitala da la regiun è la citad da Talca.

Mintg onn als 30 da fanadur vegn celebrà il Día da la Región del Maule.
News of the World

**News of the World** è stada ina gasetta da boulevard da la dumengia britannica. La gasetta che cumpariva en il format *tabloid* fascheva part dal concern News Corporation da l'impressari da medias autralian Rupert Murdoch.

L'avrigl 2011 han ins vendì var 2,6 milliuns exemplars. Damai era ella en quel mument la gasetta da la dumengia cun l'ediziun la pli gronda en il Reginavel Unì. Areguard pretensiun, public giavischà e cumparsa era ella fitg sumeglianta a *[[The Sun]]* da la medema chasa da medias. En successiun d'in scandal da spiunadi ha James Murdoch, il CEO da la News Corporation per l'Europa e l'Asia, annunzià la suspensiun da la gasetta cun il numer dals 10 da fanadur 2011.

## Referenzas
Región del Biobío

La **Región del Biobío** è ina da las quindesch regiuns dal Chile. Ella cunfina al nord cun la Región del Maule, al sid cun Región de la Araucanía, a l'ost cun l'Argentinia ed al vest cun l'Ocean pacific.

La regiun ha ina surfatscha 37'068,7 km² ed ina populaziun stimada da 2'036'443 abitants (2010). La regiun cumprenda las provinzas Arauco, Biobío, Concepción e Ñuble. Sia chapitala è la citad da Concepción.

## Communas
Ascensiun

**Ascensiun** u **Anzainzas** es üna festa cristiauna chi vain celebreda al quarauntevel di zieva Pasqua e nouv dis aunz Tschinquaisma.

## Cuntgnieu
I'l Nouv Testamaint raquinta il cudesch dals *fats dals apostels* cha Gesu s'ho muosso davaunt sieus discipuls zieva sia resüstaunza düraunt 40 dis aunz ch'el es gnieu elevo per piglier plazza da la vart dretta da sieu bap celestiel.

## Importanza
Il Gesu aduzo ed elevo es quel chi'd es universel e capabel da dir ün bun pled a favur da tuots umauns tar sieu bap celestiel. El nun es restret da quinderinavaunt sün ün lö ed ün temp speciel. 

Ascensiun pussibilitescha l'impissamaint da l'intercessiun da Gesu chi viva immediatamaing da la vart da Dieu il bap.

## Litteratura
* Jens Herzer: *Ostern, Himmelfahrt, Pfingsten, Weihnachten. Was wissen wir über die Ursprünge des Christentums?* (= Pasqua, Ascensiun, Tschinquaisma, Nadel. Che savainsa dals origens dal cristianissem ?) Brennpunkt Die Bibel. Tom 4. Evangelische Haupt-Bibelgesellschaft e von Cansteinsche Bibelanstalt, Berlin 2000. ISBN 3-7461-0144-1 (scrit in maniera inclegiantaivla ed in medem möd scientificamaing)

## Colliaziuns
Silva Semadeni

**Silva Anita Semadeni** (* 8 da favrer 1952 a Basilea, burgaisa da Puschlav) è ina istoricra, politicra e scolasta svizra. Ella instruescha a la Scola chantunala da Cuira (gimnasi biling), è in’exponenta da la Partida socialdemocratica da la Svizra.

### Biografia
Silva Semadeni è creschida si a Poschiavo, en ina vallada da lingua taliana dal chantun Grischun. Ella ha studegià istorgia, etnologia e litteratura taliana a Turitg, Firenza e Berlin (lic.phil 1981).

Dal 1994 fin 1996 ha ella represchentà la Partida socialdemocratica en il Cussegl communal (legislativa) da la citad da Cuira, chapitala dal Grischun. Dal 1995 fin 1999 ha ella represchentà ses chantun sco Cussegliera naziunala en il parlament svizzer a Berna. En il 2011 è ella puspè vegnida elegida en il Cussegl naziunal. Sias finamiras politicas principalas ha ella en ils secturs da la protecziun da la natira, da l’energia e da la cultura.

Dapi 2002 è ella presidenta da la Pro Natura, la pli impurtanta organisaziun per la protecziun da la natira en Svizra. Oz è ella era commembra da la Cumissiun dal Parc Naziunal Svizzer (ENPK), commembra da la Cumissiun dal Fond Svizzer per la Cuntrada (FSC), commembra dal cussegl d’administraziun da l’IBC Energie Wasser Cuira, commembra dal cussegl da fundaziun da la Clostra San Jon a Müstair. Semadeni è stada plirs onns commembra dal Cussegl da fundaziun da la Pro Helvetia, la fundaziun naziunala per la promoziun da la cultura (2000-2008) e dad EnergiaSvizra, la cumissiun strategica per dumondas d’energia dal Cussegl federal (2000-2009).

Silva Semadeni è maridada e viva a Cuira.

## Colliaziuns
* Offizielle Website da Silva Semadeni (tudestg, talian, rumantsch grischun)
* Silva Semadeni sin la pagina d'internet da la PS dal Grischun (tudestg)
* ''Natur-Anwältin.'' Intervista en la *[[Coopzeitung]].* 26/2007 (tudestg)
Fuond

**Fuond** (, tud. *Pfunds*) è ina vischnanca austriaca cun 2577 abitants (1. da schaner 2016). Ella sa chatta en il district da Landeck en il Tirol.

## Geografia
### Situaziun geografica
Fuond sa chatta en la cuntrada Oberes Gericht, la part sisum da la Val da l'En tirolaisa, en vischinanza dals cunfins cun la Svizra e l'Italia. Sper la *[[punt da Kajetan]]* sa spartan las vias per Spiss e vinavant a Samignun sco era per Danuder ed al pass dal Raisch.

### Fracziuns
La vischnanca consista da las fracziuns *Stuben* a la spunda sanestra da l'En al cugn alluvial dal Stubnerbach, *Pfunds-Dorf* a la spunda dretga da l'En al cugn alluvial dal Radurschlbach sco er ils aclauns *Wand*, *Vorderkobel*, *Hinterkobel*, *Birkach*, *Lafairs*, *Stein* e *Greit*. Las parts da la vischnanca èn colliadas ina cun l'autra tras ina punt da legn ch'è vegnida construida il 1950 en il stil dal 19avel tschientaner. Ils cugns alluvials dals auals mainan l'En tras duas stortas marcantas.

### Vischnancas cunfinantas
Kaunertal, Danuder, See, Serfaus, Spiss, Tösens.

En il Grischun (Svizra): Valsot.

En il Tirol dal Sid (Italia): Curun (Graun).

## Istorgia
Fuond è vegnida numnada l'emprima giada en in document dal 1282. En il center dad omaduas fracziuns datti imposantas chasas a suler central (Mittelflurhäuser) cun tetgs a piz cun penslas largias, scalas avertas e picturas da fatschadas en stil engiadinais. In exempel represchentativ è l'anteriur palaz da giustia a Stuben. Questas chasas èn ina perditga per la bainstanza dal lieu dal temp, cura ch'il traffic commerzial tranter Augsburg e Vaniescha manava anc per il Oberer Weg, il pass dal Raisch ed il Fernpass. La Baselgia da Nossadunna (Liebfrauenkirche) a Stuben è vegnida erigida l'onn 1470 en stil gotic tardiv; il 1680 ha'la survegnì in altar baroc.

Durant l'aua gronda en las Prealps l'onn 2005 è il Stubnerbach creschì sur las rivas ed ha cuvrì ina part dal vitg cun glera.

## Economia
En ils onns 1980 è Fuond sa posiziunà sco „vischnanca ecologica“. Igl ha dà plans da deviar l'En dal cunfin svizzer tras in chanal cun in implant electric fin a Prutz. Quai ha persvadì ils abitants metter la vita en il vitg sut la parola „durabel ed ecologicamain cumpatibel“. Ins ha mess patg sin implants solars, il diever da chalur en verandas d'enviern ed in implant da stgaudar central senza substanzas nuschaivlas cun biomassa e retagls da laina.

Ozendi è Fuond ina vischnanca da turissem bistagiunal che profitescha da las regiuns da schis damanaivlas a Samignun e Danuder.

## Persunalitads
### Persunalitads naschidas a Fuond
* Johann Chrysostomus Senn (1795-1857), liricher - „Der rote Tiroler Adler“
* Anna Maria Achenrainer (1909 - 1972), scriptura

## Galaria da fotos

Datoteca:Le Pont de l' Inn et la tour-maison de Pfunds.jpg|La punt sur l'En e la tur-chasa.
Datoteca:Le clocher de l' église Saints Pierre et Paul de Pfunds (1).jpg|La baselgia parochiala dals SS. Peder e Paul.
Datoteca:Pfunds-Stuben.jpg|Pfunds-Stuben.


## Colliaziuns

* 
* Pagina d'internet uffiziala da la vischnanca
Eroport da Lien Khuong

L**'Eroport da Dong Hoi** (IATA: DLI, ICAO: VVDL) è l'eroport da la citad vietnamaisa da Da Lat da la regiun Tay Nguyen, Vietnam. L'eroport sa chatta 26 km distant dal center da la citad. Las lavurs da construcziun èn vegnidas cumenzadas l'onn 1930 ed èn vegnidas terminadas en il mars 1933. La lunghezza da la pista da partenza ed atterrament munta a 3'048 m e la largezza munta a 45 m.
Moesa

Il num **Moesa** stat per

* Moesa (flum), il flum principal che percurra la Val Mesauc en il chantun Grischun, Svizra
* Moesa (district), in district dal chantun Grischun
Archiv svizzer da litteratura

L**'Archiv svizzer da letteratura**(ASL) a l’intern da la Biblioteca naziunala svizra (BN) a Berna collecziunescha e valorisescha ils fonds da scripturas e scripturs en las quatter linguas naziunalas svizras, damai en rumantsch, talian, franzos e tudestg.

L'ASL è vegnì inaugurà dal 1991 en l’edifizi da la Biblioteca naziunala a la Hallwylstrasse 15. Motiv concret per questa fundaziun è stada la voluntà testamentaria dal scriptur Friedrich Dürrenmatt, mort dal 1990, che preveseva ina donazion da ses fond da manuscrits a la Confederaziun svizra sche questa instaurass in archiv litterar naziunal.

Hoz vegnan conservads a l’Archivio svizzer da litteratura pli che 300 fonds e colleziuns da scripturas e scripturs, ma er dad intellectuals, dad associaziuns e dad editurs, tranter auter da:

##### '''Colliaziuns externas'''
* Archiv svizzer da letteratura
* Banca da datas HelveticArchives da la BN
Krzeszowice

**Krzeszowice** è in vitg e la chapitala da la vischnanca dal voivodat da Małopolska. Il lieu è situà  tranter Cracovia e Katowice, a las rivas dal flum Krzeszówka. Krzeszowice dumbra .
## Annotaziuns
Joseph Planta

**Joseph Planta** FRS (era *Joseph von Planta*; e rumantschà *Gisep (de) Planta* * 21 da favrer 1744 a Castasegna, † 3 da december 1827 a Londra) è stà in bibliotecari d'origin svizra che ha dischlocà a Londra ed è daventà bibliotecari principal dal British Museum.

## Biografia
Joseph Planta è naschì a Castasegna en il chantun Grischun en Svizra sco figl dal reverenda Andreas von Planta (1717–1773). El ha studegià ad Utrecht en ils Pajais Bass ed a Göttingen en la Germania.

Planta ha viagià per in temp e l'onn 1752 ha el midà chasa en l'Engalterra, nua che ses bab lavurava sco plevon per la Baselgia refurmada tudestga e sco bibliotecari-assistent per il British Museum. El è daventà il 1773 successur da ses bab sco bibliotecari-assistent. Il 1776 è el vegnì promovì sco *keeper of manuscripts* e dal 1799 fin sia mort il 1827 era el bibliotecari principal dal museum.

Al British Museum ha Planta stgaffì in catalog dals manuscripts da la biblioteca da Cotton. Sco bibliotecari inferiur ha Planta organisà la dischlocaziun da la collecziun da munaidas dal museum. Ses temp sco bibliotecari principal era ina perioda impurtanta en l'istorgia dal British Museum. El ha er optimà ils indrizs ch'èn accessibels per il public.

Jospeh Planta è vegnì elegì sco Fellow of the Royal Society (commember da la societad roiala) l'onn 1774. Pauc suenter daventar assistent dal British Museum ha el publitgà la lavur *Account of the Romansh Language* davart ils origins dal rumantsch en las *Philosophical Transactions of the Royal Society*. Questa lavur è vegnida prelegida a la Royal Society ils 10 da november 1775. Il 1776 è el plinavant vegnì numnà sco secretari da la Royal Society.

Ses figl, Sir Joseph Planta (1787–1847), commember dal parlament per il circul electoral da Hastings, è naschì en il British Museum.

## Referenzas


## Colliaziuns
* 
* Account of the Romansh Languag en il Project Gutenberg
Rouge TV

**Rouge TV** [] è in emettur da televisiun da divertiment privat da la Svizra romanda. El appartegna a la gruppa da medias svizra Unicast, proprietaria dals radios Rouge FM e Yes FM sco era da plirs web radios e paginas d'internet.

## Istorgia da l'emettur
Rouge TV è vegnì lantschà ils 18 da november 2008 e derasà a l'entschatta en la purschida da basa digitala da la Cablecom en tut ils chantuns romands. Rouge TV è sa profilà sco il chanal da divertiment e musical da la Svizra romanda. El sa drizza a giuvens e giuvens creschids romands.

## Programs
Rouge TV sa drizza ad in public en mira tranter 15 e 34 onns. Il program da l'emettur consista dad emissiuns da divertiment e musicals cun temas sco la vita nocturna, film e kino, novitads da musica, animes, performances live d'artists sin la tribuna da l'emettur, documentaziuns da sport extrem, intervistas cun artists sco era videoclips ed emissiuns tematicas da musica.
Servetschs psichiatrics dal Grischun

Ils **Servetschs psichiatrics dal Grischun** èn respunsabels per il provediment psichiatric en il chantun Grischun. Ils Servetschs psichiatrics èn in'instituziun autonoma dal dretg public chantunal cun sedia a Cuira.

## Incumbensas
Ils Servetschs psichiatrics dal Grischun èn respunsabels per il provediment psichiatric dal Grischun en il sectur staziunar, parzialmain staziunar ed ambulat, sco era per las chasas da dimora ed ils lieus da lavur per persunas cun impediments spiertal e psichiatrics.

## Indrizs
Als Servetsch psichiatrics s'audan la Clinica Beverin a Cazas, la Clinica Waldhaus a Cuira, sco er ils centers da dimora *Arche Nova* a Landquart, *Montalin* a Cuira e *Rothenbrunnen* (ARBES) a Giuvaulta.

### Clinica Waldhaus
.

### Clinica Beverin
.

### Center da dimora Arche Nova
.

### Center da dimora Montalin
.

### Center da dimora Rothenbrunnen
.

## Galaria da maletgs

Datoteca:Klinik waldhaus img2.JPG|Clinica Waldhaus
Datoteca:Klinik beverin img1.JPG|Clinica Beverin
Datoteca:Heimzentrum Arche Nova.jpg|Center da dimora Arche Nova
Datoteca:Hz montalin img1.JPG |Center da dimora Montalin
Datoteca:Hz rothenbrunnen img1.JPG|Center da dimora Rothenbrunnen


## Colliaziuns
.
Malgrat de Mar

**Malgrat de Mar** è ina vischnanca da la Spagna, en la provinzia Barcelona, Catalugna. Ha ina populaziun da 18&nbsp;596 abitants (2010). La citad schai al flum Tordera. Ils abitants sa numnan Malgratencs.

## Colliaziuns
* 
* Citad da Malgrat de Mar
* Uffizi da Turissem da Malgrat de Mar
* Imagens da Malgrat de Mar